b'\n_START_ARTICLE_\nJoensuun skinheadit\n_START_SECTION_\nJoensuun skinit\n_START_PARAGRAPH_\nJoensuun skinit olivat p\xc3\xa4\xc3\xa4osin 13\xe2\x80\x9325-vuotiaita nuoria tai nuoria aikuisia, jotka vastustivat maahanmuuttoa. Heit\xc3\xa4 oli 150\xe2\x80\x93200. Skinien valkoisen rodun puhtautta puolustanut ydinjoukko oli noin 20\xe2\x80\x9340 hengen kokoinen. Skinit kokoontuivat muun muassa nuorisotalolla. Monet joensuun skinien vanhemmat olivat tunnettuja kaupunkilaisia._NEWLINE_Skinit j\xc3\xa4rjestiv\xc3\xa4t alussa kerhoiltojaan asunnoissa, my\xc3\xb6hemmin teollisuuskiinteist\xc3\xb6iss\xc3\xa4. Monesti kokoonnuttiin kaljanjuontiin tai urheilemaan. Natsiskinimusiikki oli t\xc3\xa4rke\xc3\xa4 aatteen levi\xc3\xa4miselle.\n_START_SECTION_\nRikokset\n_START_PARAGRAPH_\nSkinheadien ep\xc3\xa4ill\xc3\xa4\xc3\xa4n pelk\xc3\xa4st\xc3\xa4\xc3\xa4n 1990-luvun loppupuolella tehneen Joensuussa sadoittain rikoksia. Skinien tekemist\xc3\xa4 tutkituista omaisuusrikoksista kymmenesosa kohdistui ulkomaalaisiin, ja v\xc3\xa4kivaltarikoksistakin vain viidennes. Pahoinpitelyit\xc3\xa4 oli kuitenkin enemm\xc3\xa4n kuin tuomioita eik\xc3\xa4 rasistista motiivia aina haluttu my\xc3\xb6nt\xc3\xa4\xc3\xa4. He rikkoivat maahanmuuttajien pizzerioiden ikkunoita. He hy\xc3\xb6kk\xc3\xa4siv\xc3\xa4t aseistautuneina pakolaisten vastaanottokeskukseen. Eniten rikoksia teki noin kymmenen skinheadin joukko. Muiden kunnioittaman ydinjoukon lis\xc3\xa4ksi oli ehdokasj\xc3\xa4seni\xc3\xa4 ja mukana kulkijoita._NEWLINE_Skinit k\xc3\xa4yttiv\xc3\xa4t aseinaan usein veitsi\xc3\xa4, putkia ja mailoja. Skinit hy\xc3\xb6kk\xc3\xa4siv\xc3\xa4t usein, jos joku \xc3\xa4rsytti heit\xc3\xa4, esimerkiksi huuteli per\xc3\xa4\xc3\xa4n._NEWLINE_Skinit saattoivat ly\xc3\xb6d\xc3\xa4, jos kyselty\xc3\xa4\xc3\xa4n jonkun joensuulaisen mielipidett\xc3\xa4 ulkomaalaisista eiv\xc3\xa4t pit\xc3\xa4neet vastauksesta._NEWLINE_Skini saattoi joutua itse v\xc3\xa4kivallan tai sen uhan kohteeksi._NEWLINE_Joensuussa skinit saivat tappouhkauksia niilt\xc3\xa4 ihmisilt\xc3\xa4, jotka olivat kyll\xc3\xa4styneet skinien toimintaan.\n_START_SECTION_\nHistoria\n_START_PARAGRAPH_\nSkinit tulivat Etel\xc3\xa4-Suomeen 1980-luvun alussa, jolloin hy\xc3\xb6kk\xc3\xa4siv\xc3\xa4t vietnamilaispakolaisia vastaan. Ensimm\xc3\xa4iset pakolaiset ilmestyiv\xc3\xa4t Joensuuhun 1980-luvulla. Joku kirjoitteli jo silloin vietnamilaispakolaisten vastaisia sein\xc3\xa4kirjoituksia Joensuussa. Skinheadit tulivat ehk\xc3\xa4 jo 1980-luvulla, viimeist\xc3\xa4\xc3\xa4n 1990-luvulla. N\xc3\xa4iden skinien toiminta ei ollut alussa kovin j\xc3\xa4rjestynytt\xc3\xa4, koska monet olivat alaik\xc3\xa4isi\xc3\xa4. 1980- ja 1990-luvun vaihteessa Suomeen alettiin ottaa aiempaa enemm\xc3\xa4n pakolaisia, mik\xc3\xa4 aktivoi ensimm\xc3\xa4iset hy\xc3\xb6kk\xc3\xa4ykset heit\xc3\xa4 vastaan 1989\xe2\x80\x931991. Ensi kertaa skinit ja ulkomaalaiset tappelivat jo vuonna 1991, jolloin ensimm\xc3\xa4iset somalit saapuivat kaupunkiin. Samaan aikaan Suomi painui lamaan.  _NEWLINE_Vuoden 1992 tappelut johtivat jo syytetoimiin. Vuonna 1993 ilmestyi  rasistisia mielipiteit\xc3\xa4 koulujen ilmoitustauluille. Samana vuonna Joensuun skinej\xc3\xa4 oli 20, liike yritti rekister\xc3\xb6ity\xc3\xa4 yhdistysrekisteriin Suomen is\xc3\xa4nmaallisena Liittona.  Vuosina 1993 skinien v\xc3\xa4kivalta somaleja kohtaan vahvistui, ja sek\xc3\xa4 skinit ett\xc3\xa4 somalit alkoivat aseistautua, mik\xc3\xa4 pahensi kahinoita. Skinit hy\xc3\xb6kk\xc3\xa4siv\xc3\xa4t kerran Punaisen Ristin pakolaiskeskukseen. Vuonna 1993 paikalliset lehdet alkoivat kirjoittaa skineist\xc3\xa4 n\xc3\xa4kyv\xc3\xa4sti. Vuonna 1994 monia nuoria pyrki alkuper\xc3\xa4isen skinijoukon mukaan. Vuonna 1994 poliisi neuvotteli sopimuksen skinien ja somalien v\xc3\xa4lille, mutta v\xc3\xa4kivalta jatkui. Vuonna 1994 skinit tunkeutuivat Paiholan pakolaiskeskukseen ammuskelemaan haulikolla. Poliisia arvosteltiin siit\xc3\xa4, ettei se kyennyt hillitsem\xc3\xa4\xc3\xa4n skinien v\xc3\xa4kivaltaa. Joensuulle tuli huono maine skinien takia, ja turistit ja ulkomaalaiset alkoivat v\xc3\xa4ltt\xc3\xa4\xc3\xa4 kaupunkia. Ulkomaalaisilla oli Joensuussa 1990-luvun lopulla noin 2\xe2\x80\x933-kertainen riski joutua v\xc3\xa4kivallan kohteeksi kuin suomalaisen. _NEWLINE_Tummaihoinen koripalloilija Darryl Parker muutti maasta pois, kun skinheadit yrittiv\xc3\xa4t hakata h\xc3\xa4net pes\xc3\xa4pallomailoilla 8. lokakuuta 1995. Tapaus nousi kansainv\xc3\xa4liseen tietoisuuteen. _NEWLINE_Suurin osa 1990-luvun lopun skinien tekem\xc3\xa4st\xc3\xa4 v\xc3\xa4kivallasta oli mukaan tulleiden uusien tulokkaiden tekem\xc3\xa4\xc3\xa4. _NEWLINE_Poliisi ratsasi 1997 skinien kerhotilan, ja skinit kokoontuivat seuraavana vuonna ammattioppilaitoksen ruokallassa, kunnes se kiellettiin. N\xc3\xa4ihin aikoihin skiniv\xc3\xa4kivalta alkoi v\xc3\xa4henty\xc3\xa4._NEWLINE_Mutta skinit j\xc3\xa4rjest\xc3\xa4ytyiv\xc3\xa4t nyt tiiviimmin, ja alkoivat hy\xc3\xb6kk\xc3\xa4ill\xc3\xa4 useammin valkoistenkin kimppuun. Skinheadit alkoivat uhkailla poliisejakin. He my\xc3\xb6s koettivat v\xc3\xa4rv\xc3\xa4t\xc3\xa4 liikkeeseens\xc3\xa4 mukaan uusia j\xc3\xa4seni\xc3\xa4._NEWLINE_Skinheadien julkisin toiminta Joensuussa p\xc3\xa4\xc3\xa4ttyi siihen, ett\xc3\xa4 poliisi pid\xc3\xa4tti isossa ratsissa monia skinheadeja. Joensuun skinej\xc3\xa4 muutti paljon Helsinkiin. Osasta Helsinkiin muuttajista tuli rikollisia muun muassa United Brotherhoodiin._NEWLINE_Mutta skinit pysyiv\xc3\xa4t lehtien osikoissa t\xc3\xa4m\xc3\xa4n j\xc3\xa4lkeenkin.'